**Analiza impactului de reglementare la proiectul**

**Regulamentului privind admiterea în exploatare a instalațiilor electrice**

|  |  |
| --- | --- |
| **Titlul analizei impactului**  | Analiza impactului de reglementare la proiectul Regulamentului privind admiterea în exploatare a instalațiilor electrice |
| **Data:** |  |
| **Autoritatea administrației publice (autor):** | Agenția Națională pentru Reglementare în Energetică (ANRE) |
| **Subdiviziunea:** | Secția documente normative și supraveghere energetică, Departamentul supraveghere energetică |
| **Persoana responsabilă şi datele de contact:** | Visarion Coțofana - șef secție Tel: 022 222 382, vcotofana@anre.md.  |

|  |
| --- |
| **Compartimentele analizei impactului** |
| **1. Definirea problemei** |
| ***a) Determinați clar şi concis problema şi/sau problemele care urmează să fie soluționate*** |
| În prezent, actul de corespundere se emite în baza „Regulamentul privind modul de admitere în exploatare a instalațiilor energetice” aprobat prin ordinul Inspectoratului Energetic de Stat (în continuare – IES) nr. 81a din 26.12.2017. Menționăm faptul că activitatea IES a fost preluată de către Agenția Națională pentru Reglementare în Energetică (în continuare – Agenția), conform Legii 174/2017 cu privire la energetică (în continuare – Legea cu privire la energetică), art. 32. În același timp, informația prezentată și în baza căreia se emite actul de corespundere, nu este una suficientă și deseori se prezintă în mod neuniform de către solicitanții actelor de corespundere, astfel încât este destul de anevoioasă în unele cazuri emiterea unui act de corespundere care să confirme corespunderea instalației electrice executate sau a centralei electrice construite avizului de racordare, documentaţiei de proiect, cerinţelor de securitate. Acest fapt în sine duce la apariția instalațiilor periculoase pentru utilizare. Problemele care urmează a fi soluționate sunt:1. respectarea cerințelor stabilite în art. 14 al Legii cu privire la energetică, referitor la îndeplinirea funcțiilor Agenției în calitate de organ al supravegherii energetice de stat;
2. modificarea „Regulamentul privind modul de admitere în exploatare a instalațiilor energetice” aprobat prin ordinul Inspectoratului Energetic de Stat (în continuare – IES) nr. 81a din 26.12.2017.
 |
| ***b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate și examinate***  |
| Reiterăm faptul că activitatea IES a fost preluată de către Agenția Națională pentru Reglementare în Energetică (în continuare – Agenția), conform Legii cu privire la energetică, art. 32, Agenției revenind astfel domeniul supravegherii energetice de stat. Conform Legii nr. 107/2016 cu privire la energia electrică (în continuare - Legea cu privire la energia electrică), art. 2, actul de corespundere este un act permisiv, emis de către organul supravegherii energetice de stat în urma examinării unei instalații electrice noi sau existente ori a unei centrale electrice noi sau existente, ce confirmă, fără a se limita, corespunderea instalației electrice executate sau a centralei electrice construite avizului de racordare, documentaţiei de proiect, cerinţelor de securitate. Legea cu privire la energia electrică, art. 48, alineatele (7) – (9), art. 50, alin. (4), pct. 158 din Regulamentul privind racordarea la reţelele electrice şi prestarea serviciilor de transport şi de distribuţie a energiei electrice, specifică și alte cazuri când este necesară emiterea actului de corespundere. Spre exemplu, actul de corespundere este necesar la racordarea consumatorilor finali, transmiterea instalațiilor electrice în proprietatea operatorului de sistem.  |
| **c) Cauzele care au dus la apariția problemei.** |
| Conform „Regulamentul privind modul de admitere în exploatare a instalațiilor energetice” aprobat prin ordinul Inspectoratului Energetic de Stat (în continuare – IES) nr. 81a din 26.12.2017, informația care se depune împreună cu cererea solicitantului privind obținerea actului de corespundere, este una minimă și în unele cazuri insuficientă. De asemenea, forma în care se prezintă aceasta deseori lasă loc pentru diverse interpretări.  |
| ***d) Descrieți cum a evoluat problema şi cum va evolua fără o intervenție*** |
| După cum a fost menționat, actul de corespundere se eliberează în baza Regulamentului elaborat și aprobat de către IES. Conform pct. 1.12 al acelui Regulament, la etapa finală de admitere în exploatare, se emite actul de corespundere a instalației energetice cu menționarea după caz, a neajunsurilor depistate și respectiv adoptarea deciziei de corespundere a instalației energetice. În paralel, în condițiile în care sunt admise neajunsuri, executanții lucrărilor de amenajare a instalațiilor electrice, deseori execută lucrări cu un nivel scăzut de calitate, iar acest fapt provoacă apariția și creșterea numărului de instalații electrice periculoase. Autorii proiectului consideră că, fără o intervenție, acest trend va continua și numărul crescător de instalații electrice periculoase, respectiv va cauza creșterea numărului de persoane ce vor fi afectate de acestea. |
| ***e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului*** |
| Elaborarea și aprobarea Regulamentului privind admiterea în exploatare a instalațiilor electrice este condiționată de art. 14 alin. (1), lit. a) din Legea cu privire la energetică, în corespundere cu care Agenția elaborează și aprobă documentele normativ-tehnice care reglementează modul de amenajare și de exploatare a centralelor electrice, a rețelelor electrice și a instalațiilor electrice ale consumatorilor finali.Potrivit art. 2 din Legea cu privire la energia electrică, actul de corespundere este un act permisiv, emis de către organul supravegherii energetice de stat în urma examinării unei instalații electrice noi sau existente ori a unei centrale electrice noi sau existente, ce confirmă, fără a se limita, corespunderea instalației electrice executate sau a centralei electrice construite avizului de racordare, documentaţiei de proiect, cerinţelor de securitate.În același context, potrivit art. 48 din Legea cu privire la energia electrică, se specifică următoarele:* alin. (7): În cazul racordării locului de consum cu o putere contractată de cel mult 150 kW la reţeaua electrică de distribuţie de tensiune joasă şi medie, admiterea în exploatare a instalaţiei electrice se confirmă prin declaraţia electricianului autorizat, cu excepţia grădinițelor, școlilor, spitalelor, azilurilor de bătrâni şi a orfelinatelor, cazuri în care admiterea în exploatare se face de către organul supravegherii energetice de stat;
* alin. (8): În cazul racordării unei centrale electrice la rețeaua electrică, admiterea în exploatare a centralei electrice şi a instalaţiei de racordare se confirmă prin actul de corespundere, eliberat de organul supravegherii energetice de stat;
* alin. (9): Persoanele fizice şi persoanele juridice, indiferent de tipul de proprietate şi forma juridică de organizare, care au în proprietate instalaţii electrice, linii electrice şi posturi de transformare sunt în drept să le transmită, cu titlu gratuit, în proprietatea operatorului de sistem. Operatorul sistemului de distribuţie este obligat să primească instalațiile electrice transmise cu titlu gratuit cu condiția efectuării de către proprietarul instalaţiilor electrice, liniilor electrice şi posturilor de transformare, a lucrărilor necesare pentru a asigura corespunderea acestora cerinţelor de securitate. Corespunderea reţelelor electrice ce urmează a fi transmise în proprietatea operatorului de sistem, se atestă în baza actului de corespundere, eliberat proprietarului instalaţiilor electrice, liniilor electrice sau posturilor de transformare, de către organul supravegherii energetice de stat.

Conform art. 50, alin. (4) din Legea cu privire la energia electrică, în vederea obținerii autorizaţiei pentru sistemul de distribuţie închis, solicitantul, persoană juridică, este obligat să prezinte Agenției copia de pe decizia de înregistrare a întreprinderii, schema electrică a instalaţiilor electrice din sistemul de distribuţie închis, actul de corespundere emis de organul supravegherii energetice de stat care confirmă corespunderea sistemului de distribuţie închis cu cerinţele de securitate, precum şi informații cu privire la utilizatorii sistemului de distribuţie închis.Conform pct. 158 din Regulamentul privind racordarea la reţelele electrice şi prestarea serviciilor de transport şi de distribuţie a energiei electrice, aprobat prin Hotărârea ANRE nr.168/2019, în cazurile când din momentul deconectării instalaţiilor electrice până la înlăturarea cauzelor deconectării a trecut mai mult de un an calendaristic, înainte de a solicita la furnizor reconectarea instalaţiei, utilizatorul de sistem este obligat să obțină de la organul supravegherii energetici de stat actul de corespundere sau declaraţia electricianului autorizat, care confirmă corespunderea instalaţiei electrice cerinţelor de securitate. Actul de corespundere sau declaraţia electricianului autorizat se prezintă furnizorului odată cu cererea pentru reconectare a instalaţiei electrice. |
| **2. Stabilirea obiectivelor** |
| ***a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)*** |
| Următoarele obiective se doresc a fi atinse în urma intervenției de reglementare:1. respectarea cerințelor stabilite în art. 14 al Legii cu privire la energetică, referitor la îndeplinirea funcțiilor Agenției în calitate de organ al supravegherii energetice de stat;
2. modificarea „Regulamentul privind modul de admitere în exploatare a instalațiilor energetice” aprobat prin ordinul Inspectoratului Energetic de Stat (în continuare – IES) nr. 81a din 26.12.2017, cu aprobarea acestuia în redacție nouă, îmbunătățită.
 |
| **3. Identificarea opțiunilor** |
| ***a) Expuneți succint opțiunea „a nu face nimic”, care presupune lipsa de intervenție*** |
| **A nu face nimic**Opțiunea constă în a nu întreprinde nici o măsură în vederea elaborării unei noi versiuni a „Regulamentul privind modul de admitere în exploatare a instalațiilor energetice” aprobat prin ordinul Inspectoratului Energetic de Stat (în continuare – IES) nr. 81a din 26.12.2017, astfel încât nu vor fi create premisele necesare pentru implementarea prevederilor Legii cu privire la energetică, în corespundere cu care Agenția elaborează și aprobă documentele normativ-tehnice care reglementează modul de amenajare și de exploatare a centralelor electrice, a rețelelor electrice și a instalațiilor electrice ale consumatorilor finali. |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate*** |
| În urma intervenției de reglementare principalele beneficii sunt:1. Implementarea, în mod corespunzător, a prevederilor Legii cu privire la energetică, privind elaborarea și aprobarea documentelor ce reglementează modul de amenajare și de exploatare a centralelor electrice, a rețelelor electrice și a instalațiilor electrice ale consumatorilor finali;
2. Implementarea, în mod corespunzător, a prevederilor Legii cu privire la energetică privind racordarea la rețelele electrice;
3. Va fi asigurată transparența și accesul la document, acesta fiind plasat pe pagina web a Agenției;
4. Descrierea clară a modului de admitere în exploatare cu indicarea exactă a termenului de eliberare a actului de corespundere;
5. Creșterea nivelului calității lucrărilor a instalațiilor electrice executate.
 |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** |
| În urma examinării opțiunilor și altor căi alternative de a asigura respectarea prevederilor legii, s-a constatat că elaborarea și implementarea unor acte normative alternative este un proces mai dificil și de durată mai mare.  |
| **4. Analiza impacturilor opțiunilor** |
| ***a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate*** |
| Nu va fi asigurată implementarea în mod optim a prevederilor Legii cu privire la energia electrică. |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| 1. **Competitivitatea afacerilor**

Prevederile noi sunt proiectate pentru creșterea competitivității prin sporirea performanței participanților din domeniul executării lucrărilor de amenajare a instalațiilor electrice.1. **Concurența pe piață**

Creșterea nivelului calității lucrărilor a instalațiilor electrice executate, va intensifica concurența în domeniu, prin necesitatea adaptării rapide la noile prevederi și la calitatea corespunzătoare a lucrărilor executate.1. **Cadrul instituțional al autorităților publice**

Va fi asigurată implementarea prevederilor Legii cu privire la energetică, îndeosebi privind atribuțiile Agenției în legătură cu supravegherea energetică de stat.1. **Bunăstarea gospodăriilor casnice și a cetățenilor**

Odată cu, cât și cu reducerea numărului de instalații periculoase pentru utilizare, va crește fiabilitatea întregului sistem energetic, ceea ce va spori securitatea consumatorilor finali, respectiv a gospodăriilor casnice și a cetățenilor.1. **Sănătatea și securitatea muncii**

Sănătatea și securitatea muncii reprezintă un subiect vital pentru viața fiecăruia din noi, o mare parte a timpului petrecând-o la locul de muncă, iar admiterea în exploatare a instalațiilor electrice inofensive, poate avea doar un impact pozitiv.1. **Accesul la bunuri și servicii de bază, în special pentru persoanele social - vulnerabile**

Accesul la servicii de bază în condiții de securitate, se va asigura prin conformitate cu Legea cu privire la energia electrică, art. 48, alin. (7), în cazul racordării locului de consum cu o putere contractată de cel mult 150 kW la reţeaua electrică de distribuţie de tensiune joasă şi medie, admiterea în exploatare a instalaţiei electrice se confirmă prin declaraţia electricianului autorizat, cu excepţia grădinițelor, școlilor, spitalelor, azilurilor de bătrâni şi a orfelinatelor, cazuri în care admiterea în exploatare se face de către organul supravegherii energetice de stat. 1. **Nivelul criminalității și securității publice**

După cum a mai fost menționat, creșterea nivelului de calitate a lucrărilor instalațiilor electrice executate, cu admiterea acestora în exploatare și utilizarea ulterioară a instalațiilor electrice inofensive, de către publicul larg, inevitabil va duce la creșterea nivelului securității publice.1. **Accesul și calitatea serviciilor publice administrative**

Prin intermediul Regulamentului în redacția nouă, se stabilește o perioadă scurtă, de 5 zile lucrătoare, pentru emiterea actului de corespundere. Regulamentul aprobat urmează a fi plasat pe pagina web oficială [www.anre.md](http://www.anre.md), în vederea asigurării accesului liber și nediscriminatoriu la informație.1. **Discriminarea**

În conformitate cu Legea cu privire la energetică, art. 8, alin. (5), Agenția îşi exercită atribuțiile în mod independent, cu respectarea principiilor de obiectivitate, imparțialitate, transparență și nediscriminare.În conformitate cu Legea cu privire la energia electrică, art. 48, alin. (9), persoanele fizice şi persoanele juridice, indiferent de tipul de proprietate şi forma juridică de organizare, care au în proprietate instalaţii electrice, linii electrice şi posturi de transformare sunt în drept să le transmită, cu titlu gratuit, în proprietatea operatorului de sistem. Operatorul sistemului de distribuţie este obligat să primească instalațiile electrice transmise cu titlu gratuit cu condiția efectuării de către proprietarul instalaţiilor electrice, liniilor electrice şi posturilor de transformare a lucrărilor necesare pentru a asigura corespunderea acestora cu cerinţele de securitate. Corespunderea reţelelor electrice ce urmează a fi transmise în proprietatea operatorului de sistem se atestă în baza actului de corespundere, eliberat proprietarului instalaţiilor electrice, liniilor electrice sau posturilor de transformare de către organul supravegherii energetice de stat.1. **Utilizarea eficientă a resurselor regenerabile și neregenerabile**

În conformitate cu Legea cu privire la energetică, art. 12, alin. (1), una din atribuțiile Agenției este promovarea și facilitarea accesului participanților noi (inclusiv al producătorilor de energie din surse regenerabile), la rețelele electrice, la piețele energiei electrice, în special prin eliminarea barierelor care le-ar putea împiedica accesul. Art. 21, alin. (10), specifică faptul că consumatorii care dispun de centrală electrică sunt în drept să livreze în reţelele electrice surplusul de energie electrică în condițiile stabilite în Legea cu privire la energia electrică și în Legea nr. 10/2016 privind promovarea utilizării energiei din surse regenerabile. Reiterăm faptul că actul de corespundere se emite pentru instalația electrică sau centrala electrică executată, centrala electrică fiind o instalație sau ansamblu de instalații tehnice care produc energie electrică, utilizând diverse feluri de combustibili (cărbune, gaze, produse petroliere etc.) sau alte resurse energetice, inclusiv surse regenerabile de energie. |
| ***b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| În contextul prevederilor legislației în vigoare, nu au fost identificate opțiuni alternative de intervenție. |
| ***c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta*** |
| În urma analizei opțiunii propuse nu au fost identificate riscuri majore care ar putea duce la eșecul intervenției sau efecte negative majore.Un risc relativ minor, dar care este posibil să apară este necesitatea unei perioade de adaptare a participanților la noile condiții și reguli. |
| ***d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi*** |
| Autorii proiectului nu au identificat costuri de conformare.  |
| **Concluzie****e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** |
| În concluzie, autorii prezentei AIR optează pentru opțiunea care presupune elaborarea şi aprobarea Regulamentului privind admiterea în exploatare a instalațiilor electrice. |
| **5. Implementarea şi monitorizarea** |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare*** |
| În prezent, cadrul juridic conține prevederile necesare pentru a permite Agenției de a efectua monitorizarea emiterii actelor de corespundere. |
| *b) Indicați clar indicatorii de performanță în baza cărora se va efectua monitorizarea* |
| Potențiali indicatori de performanță ce ar putea fi utilizați pentru a efectua monitorizarea și impactul intervenției propuse:* numărul de instalații periculoase pentru utilizare, incendii, avarii, electrocutări și șocuri electrice în procesul de exploatare a instalațiilor și centralelor electrice;
* numărul actelor de corespundere emise în termen.
 |
| *c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea* |
| Evaluarea impactului Regulamentului propus spre promovare va fi posibilă după o perioadă de cel puțin un an de la punerea în aplicare a Regulamentului în redacție nouă.  |
| ***6. Consultarea*** |
| ***a) Identificați principalele părți (grupuri) interesate în intervenția propusă*** |
| 1. Consumatorii finali;
2. Furnizorii de energie electrică;
3. Operatorii sistemelor de distribuție a energiei electrice;
4. Operatorii sistemului de transport a energiei electrice.
 |
| ***b) Explicați succint cum (prin ce metode) s-a asigurat consultarea adecvată a părților*** |
| Cu privire la oportunitatea aprobării de către ANRE a proiectului Regulamentului privind admiterea în exploatare a instalațiilor electrice, de către Agenție a fost emis un anunț cu privire la inițierea elaborării acestui proiect. În procesul de elaborare a Regulamentului, Agenția va consulta Ministerul Economiei și Infrastructurii, operatorul reţelei de transport Î.S. „Moldelectrica”, titularii de licențe pentru distribuția energiei electrice Î.C.S. „Premier Energy Distribution” S.A., S.A. „RED Nord”, producătorii de energie electrică SA „Termoelectrica”, SA „CET Nord”, Hidrocentrala Costești-Stânca, Agenția pentru Supraveghere Tehnică, Inspectoratul General pentru Situații de Urgență, Institutul Național de Standardizare, Asociația Consumatorilor de Energie din Moldova, Confederaţia Naţională a Sindicatelor din Moldova, Confederația Națională a Patronatului din Republica Moldova, Consiliul Concurenței şi Federaţia “CONDRUMAT”.Totodată*,* pe pagina web a Agenției([www.anre.md](http://www.anre.md), la rubrica Transparența decizională / Consultări Publice) a fost plasat proiectul Regulamentului, Nota informativă și Analiza Preliminară a Impactului de Reglementare pentru examinare şi avizare, astfel, încât orice persoană interesată să poată accesa documentele respective pentru a prezenta propuneri și obiecții pe marginea lor, inclusiv prin poșta electronică, la adresa electronică indicată pe site. Toate obiecţiile şi propunerile expediate în adresa Agenției, care au fost prezentate în cadrul consultărilor au fost luate în considerare la elaborarea variantei finale a Regulamentului în cauză. |
| ***c) Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat)*** |
| În cadrul consultărilor publice, avize au fost prezentate de către următoarele instituții:* 1. ***Inspectoratul General pentru Situații de Urgență – 13 propuneri, cu avizare pozitivă;***

Exemplu de propunere: la pct. 4 de completat după sintagma “Regulamentul de recepție a construcțiilor și instalațiilor aferente, aprobat prin Hotărârea Guvernului nr. 285/1996” cu sintagma “Reglementarea tehnică “Reguli generale de apărare împotriva incendiilor în Republica Moldova” RT DSE 1.01-2005, aprobată prin Hotărârea Guvernului nr. 1159 din 24.10.2007”. Conform prevederilor pct. 2 din norma menționată, Reglementarea tehnică “Reguli generale de apărare împotriva incendiilor în Republica Moldova” RT DSE 1.01-2005 stabilește condiții speciale de apărare împotriva incendiilor, conform legislației în vigoare și este obligatorie atât pentru autoritățile publice, persoanele juridice, indiferent de tipul de proprietate și forma juridică de organizare, cât și pentru persoanele fizice. Astfel în textul Regulamentului, la pct. 4 după sintagma “Regulamentul de recepție a construcțiilor și instalațiilor aferente, aprobat prin Hotărârea Guvernului nr. 285/1996”, a fost completată sintagma “Reglementarea tehnică “Reguli generale de apărare împotriva incendiilor în Republica Moldova” RT DSE 1.01-2005, aprobată prin Hotărârea Guvernului nr. 1159 din 24.10.2007”.* 1. ***Î.C.S. „Premier Energy Distribution” S.A. – 8 propuneri, cu avizare pozitivă;***

Exemplu de propunere: la pct.44, după subpunctul 8, Se propune inserarea unui alineat nou. În cazul transmiterii la balanță a posturilor de transformare, solicitantul trebuie sa obțină decizia de alocare a terenului pentru posturile de transformare ce intenționează să le transmită la balanța OSD înregistrată la OCT: „Decizia de alocare a terenului pentru posturile de transformare ce intenționează să le transmită la balanța OSD înregistrată la OCT. Pentru PT incorporate în diverse edificii se necesită înregistrarea spațiului (încăperii) PT la OCT.” Astfel pct. 46, a fost completat cu un subpunct nou, nr. 9: „decizia de alocare a terenului pentru posturile de transformare (în continuare – PT), înregistrată la oficiu cadastral teritorial. Pentru PT incorporate în edificii se necesită înregistrarea încăperii PT la oficiu cadastral teritorial;”* 1. ***Ministerul Economiei și Infrastructurii – 2 propuneri, cu avizare pozitivă;***

Exemplu de propunere: În secțiunea 4, punctul 18 de corectat numerotarea Anexei din 15 în 17, deoarece în anexa 17 este descris formularul cu privire la Actul de corespundere, totodată lipsește informația cu privire la datele de identitate ale proprietarului și anume IDNO și e-mail. Astfel în pct. 19 a fost rectificat numărul Anexei, iar Anexa nr. 17 a fost suplinită cu datele de identitate ale proprietarului și anume IDNO și e-mail.* 1. ***Confederația Națională a Sindicatelor din Moldova – 0 propuneri, cu avizare pozitivă;***
	2. ***Consiliul Concurenței – 0 propuneri, cu avizare pozitivă;***
	3. ***Agenția Supraveghere Tehnică – 0 propuneri, cu avizare pozitivă;***
	4. ***SA „Rețele Electrice de Distribuție Nord” – 0 propuneri, cu avizare pozitivă;***
	5. ***SA „CET-Nord” – 0 propuneri, cu avizare pozitivă;***

Astfel, în total au fost prezentate avize cu un număr de 23 propuneri în total, cu privire la proiectul Regulamentului menționat. Din acestea, au fost acceptate 13 propuneri, ceea ce constituie 57% din numărul total de propuneri. Au fost parțial acceptate 3 propuneri, acestea constituind 13% din numărul total de propuneri, iar 7 propuneri care reprezintă 30% din numărul total de propuneri, nu au fost acceptate. |

|  |
| --- |
|  **Anexă****Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea**propusă* | *Opțiunea alternativă 1* | *Opțiunea alternativă 2* |
| **Economic** |  |  |  |
| costurile desfășurării afacerilor | 0 |  |  |
| povara administrativă | 0 |  |  |
| fluxurile comerciale și investiționale | 0 |  |   |
| competitivitatea afacerilor | +1 |  |  |
| activitatea diferitor categorii de întreprinderi mici și mijlocii | 0 |  |  |
| concurența pe piață | +1 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | +1 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | +2 |  |  |
| situația social-economică în anumite regiuni | 0 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** |  |  |  |
| gradul de ocupare a forței de muncă | 0 |  |  |
| nivelul de salarizare | 0 |  |   |
| condițiile și organizarea muncii | 0 |  |   |
| sănătatea și securitatea muncii | +2 |  |   |
| formarea profesională | +1 |  |   |
| inegalitatea și distribuția veniturilor | 0 |  |   |
| nivelul veniturilor populației | 0 |  |   |
| nivelul sărăciei | 0 |  |   |
| accesul la bunuri și servicii de bază, în special pentru persoanele social-vulnerabile | +2 |  |   |
| diversitatea culturală și lingvistică | 0 |   |   |
| partidele politice și organizațiile civice | 0 |   |   |
| sănătatea publică, inclusiv mortalitatea și morbiditatea | 0 |   |   |
| modul sănătos de viață al populației | 0 |   |   |
| nivelul criminalității și securității publice | +1 |   |   |
| accesul și calitatea serviciilor de protecție socială | 0 |   |   |
| accesul și calitatea serviciilor educaționale | 0 |   |   |
| accesul și calitatea serviciilor medicale | 0 |   |   |
| accesul și calitatea serviciilor publice administrative | +1 |   |   |
| nivelul și calitatea educației populației | 0 |   |   |
| conservarea patrimoniului cultural | 0 |   |   |
| accesul populației la resurse culturale și participarea în manifestații culturale | 0 |   |   |
| accesul și participarea populației în activități sportive | 0 |   |   |
| discriminarea | +1 |   |   |
| alte aspecte sociale | 0 |   |   |
| **De mediu** |  |  |  |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| biodiversitatea | 0 |  |  |
| flora | 0 |  |  |
| fauna | 0 |  |  |
| peisajele naturale | 0 |   |   |
| starea și resursele solului | 0 |   |   |
| producerea și reciclarea deșeurilor | 0 |   |   |
| utilizarea eficientă a resurselor regenerabile și neregenerabile | +2 |   |   |
| consumul și producția durabilă | 0 |   |   |
| intensitatea energetică | 0 |   |   |
| eficiența și performanța energetică | 0 |   |   |
| bunăstarea animalelor | 0 |   |   |
| riscuri majore pentru mediu (incendii, explozii, accidente etc.) | 0 |   |   |
| utilizarea terenurilor | 0 |   |   |
| alte aspecte de mediu | 0 |   |   |

*Tabelul se completează cu note de la -3 la +3,  în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”,  în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz,  b2), privind analiza impacturilor opțiunilor.*